Държавен вестник, бр. 57, 2009 г., стр. 25

Б Р О Й  57
Д Ъ Р Ж А В Е Н   В Е С Т Н И К
С Т Р .  25
браната и за изплащане на компенсационни суми
на кадровите военнослужещи, които ползват
жилище при условията на свободно договаря-
не, приета с Постановление № 16 на Министер-
ския съвет от 2008 г. (обн., ДВ, бр. 16 от  2008 г.;
попр., бр. 20 от 2008 г.; изм. и доп., бр. 81 и 83 от
2008 г. и бр. 16 от  2009 г.).
§ 2. Постановлението влиза в сила от деня на
обнародването му в “Държавен вестник”.
Министър-председател: Сергей Станишев
За главен секретар на Министерския съвет:
Веселин Даков
НАРЕДБА
за разпореждане с жилища, ателиета и гаражи
от жилищния фонд на Министерството на
отбраната
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се уреждат условията и
редът за продажба и замяна на жилища, атели-
ета и гаражи от жилищния фонд на Министер-
ството на отбраната.
Чл. 2. (1) Жилищният фонд на Министерст-
вото на отбраната се състои от:
1. служебни жилища, ателиета и гаражи и
жилищни помещения в общежития;
2. жилища, ателиета и гаражи за продажба
или замяна.
(2) Жилищният фонд на Министерството на
отбраната служи за задоволяване на жилищни-
те и творческите нужди на военнослужещите,
цивилните служители и на семействата на заги-
налите при или по повод изпълнение на служ-
бата военнослужещи от структурите в Минис-
терството на отбраната по чл. 77, ал. 2 от Зако-
на за отбраната и въоръжените сили на Репуб-
лика България.
(3) Лицата по ал. 2 могат да закупят или да
заменят със свой собствен имот само едно жи-
лище (ателие или гараж) от жилищния фонд на
Министерството на отбраната.
(4) Определянето на жилищата, ателиетата
и гаражите от жилищния фонд на Министерст-
вото на отбраната за продажба или замяна се
извършва със заповед на министъра на отбра-
ната по предложение на Изпълнителна аген-
ция “Социални дейности на Министерството на
отбраната”.
Г л а в а  в т о р а
УСЛОВИЯ И РЕД ЗА ПРОДАЖБА НА
ЖИЛИЩА, АТЕЛИЕТА И ГАРАЖИ ОТ
ЖИЛИЩНИЯ ФОНД НА МИНИСТЕР-
СТВОТО НА ОТБРАНАТА
Чл. 3. (1) Право да закупят жилище, ателие
или гараж от жилищния фонд на Министерст-
вото на отбраната имат следните категории
лица:
1. военнослужещите от структурите на Ми-
нистерството на отбраната по чл. 77, ал. 2 от
Закона за отбраната и въоръжените сили на
Република България;
2. лицата, чиито правоотношения за изпъл-
нение на военна служба са прекратени на осно-
вание чл. 162, т. 2 и 3, чл. 164 и 169 от Закона за
отбраната и въоръжените сили на Република
България и чл. 128, т. 2—4, чл. 128б и 129 от
отменения Закон за отбраната и въоръжените
сили на Република България (обн., ДВ, бр. 112
от 1995 г.; отм., бр. 35 от 2009 г.);
3. преживелият съпруг (съпруга) и децата на
военнослужещ, загинал при или по повод из-
пълнение на военната служба, ако военнослу-
жещият не е ползвал правото си за покупка или
замяна на имот от жилищния фонд на Минис-
терството на отбраната;
4. цивилните служители от структурите на
Министерството на отбраната по чл. 77, ал. 2
от Закона за отбраната и въоръжените сили на
Република България.
(2) Лицата по ал. 1, т. 2 могат да се ползват
от правото да закупят жилище от жилищния
фонд на Министерството на отбраната, ако
подадат молба по реда на чл. 8 до три месеца от
датата на прекратяването на правоотношение-
то им за военна служба. За времето до сключва-
нето на договора за продажба по реда на чл. 10,
съответно отказа да бъде сключен договор,
договорите за наем/ползване с тези лица не се
прекратяват.
(3) Преживелият съпруг (съпруга) и/или за-
конният представител на ненавършилите пъл-
нолетие деца на военнослужещ, загинал при или
по повод изпълнение на военната служба, мо-
гат да се ползват от правото да закупят жилище
от жилищния фонд на Министерството на от-
браната, ако подадат молба по реда на чл. 8 в
двегодишен срок от смъртта на военнослуже-
щия. За времето до сключването на договора за
продажба по реда на чл. 10, съответно отказа да
бъде сключен договор, договорите за наем с тези
лица не се прекратяват.
Чл. 4. (1) Лицата по чл. 3, ал. 1, т. 1, 2 и 4
могат да закупят жилище от жилищния фонд
на Министерството на отбраната при наличие
на изискуемото по закон прослужено време в
Министерството на отбраната.
(2) При определяне на прослуженото време
на военнослужещите и на освободените от во-
енна служба по ал. 1 се взема предвид действи-
телно изслуженото време на военна служба в
структурите на Министерството на отбраната
по чл. 77, ал. 2 от Закона за отбраната и въоръ-
жените сили на Република България без при-
равнения трудов стаж и срока на обучение във
висшите военни училища.
(3) Обстоятелството по ал. 1 и 2 се установя-
ва с удостоверение от съответната структура по
управление на човешките ресурси (по личния
състав) в Министерството на отбраната.